OLDÓDNAK, VAGY SZILÁRDULNAK A KULTURÁLIS BLOKKOK?
  A Józsa Péter által vizsgált művészetszociológiai kérdések azonban mélyen érintenek magyartanárként, különösen egy olyan időszakban, amikor a magyartanítást az útkeresés, a tétovaság, és – valljuk be – sok szempontból eredménytelenség jellemzi. 
A számomra kiszabott idő rövidsége miatt kénytelen vagyok néhány prekoncepcióval élni, mindenekelőtt azzal, hogy kulturális blokk fogalmának létjogosultságát elfogadom. Bár a kategória használatával kritikák is megfogalmazódtak, Kamarás István például azt állítja: „a kulturális blokk többünk számra kissé fantomszerű maradt”, és az is igaz, hogy Józsa Péter egyre ritkábban tért vissza későbbi tanulmányaiban ehhez a fogalomhoz. A szociológusok nagy része magától értetődően használja (pl. Tibori Tímea, A. Gergely András).  A kulturális blokk fogalmának pedig megvan az az előnye, hogy Józsa példamutató egzaktsággal állította fel ennek kritériumait. 

Amennyiben tehát léteznek kulturális blokkok, és –   a budapesti szakközépiskolások  különböző csoportjai ilyen blokkokat alkotnak, úgy látom, hogy a mai oktatáspolitikai törekvések –  inkább elmélyítik e blokkok létezését, mintsem hogy feloldanák őket. 
A kiindulópontom egyrészt Józsa Péter 1972-es munkája, a Kulturális blokkok Budapesten. Másrészt hét év tanítási tapasztalat, és az iskolánkban évente elkészülő, átfogó mentálhigiénés és az életmódot vizsgáló tesztek eredményei (így pontos számadatokkal tudok szolgálni). 

Ebben a valóban vázlatos áttekintésben elsősorban az olvasási szokásokat, a szövegértési és szövegalkotási képességet mint a kulturális blokk jellemzőjét közelítem meg, a másik fontos szempont pedig az lesz, hogy hogyan reagál ezekre a jelenségekre az oktatási célokat, tartalmakat meghatározó elit. 

Az olvasási, szövegértési, szövegalkotási képesség fejlesztését hagyományosan a magyartanítás feladatának szokás tartani, de könnyen belátható, hogy jelentősége messze túlmutat egy tantárgyon: ezek a képességek az egész tanulási folyamatot érintik, vagy megfordítva: a korlátozott nyelvi kód, a szövegértés problémái erősen meghatározzák a kultúrabefogadás mélységét és a fogyasztás irányát, ezzel együtt az kulturális értékválasztást. 

Józsa Péter meghatározása szerint a kulturális blokk nagyjából azonos esztétikai kultúrájú egyének csoportja, vagy pontosabban: azoké, akik a kulturális fogyasztás területén hasonló beállítottságúak. 11 kritériumot sorol fel, amelyek alapján körvonalazhatók a kulturális blokkok, ilyeneket mint:

· a főbb tevékenységek időmérlege

· a kulturális fogyasztás területén kialakított aktivitás

· a motivációk

· az értékválasztások

· összetettség

· a feldolgozás módja stb. 

 Ami meghatározza, hogy ki milyen blokkhoz tarozik, döntő jelentőségűnek tartja a családi környezetet, neveltetést, társadalmi helyzetet, lakóhelyet, világnézetet és a pszichológiai beállítottságot. 

 A budapesti kulturális blokkok 1972-ben olyan megnevezéseket kaptak, mint: humán elit, műszaki értelmiség, szakközépkáderek, fiatal segédmunkások, belterületi kispolgárok stb. (9 évvel később a Két főváros, kért regény, két értékvilág című kutatásaiban kísértetiesen hasonló kategóriák köszönnek vissza, bár itt nem a kulturális blokk elnevezést használja.) természetesen ma már más csoportok és más elnevezések…
7 éve tanítok egy budapesti szakközépiskolában. A Józsa Péter által felsorolt 11 kritérium alapján egy  karakteres csoport körvonalazódik itt, amely – kulturális fogyasztás szerint különbözik akár az elit-gimnáziumok, akár a közgazdasági szakközépiskolák vagy a vidéki középiskolák azonos korcsoportjaitól.  
· A vizsgált kulturális blokk jellege:

· szociálisan rossz helyzetben élő családok, anyagi neházségek

· csonka családok

· nagy arányban egyke

· nagy arányú a féltestvér

· magas a kábítószer-fogyasztási arány

A kulturális fogyasztás jellemzői:

· idő-arányok: TV-nézés napi 7-8 óra, más jellegű szórakozás: céltalan csatangolás a városban, olvasás 5-6 helyen szerepel (magazin-olvasást jelent többnyire), ahol van számítógép, ott 2,5 óra,

· kult. fogy területei a zene és a tv, ill. video, DVD (látszólag ellentmond a rossz anyagi helyzetnek, de van, és mobiltelefon, discman is (elsődlegességet élvez mással szemben

· a könyvtár, színház, opera, koncert, mozi, múzeum csak igen korlátozottan szerepel,  ált. kötelező iskolai programként (17 % egyáltalán nem volt színházban 9-es koráig)

· TV-műsorok választása tereén nagyfokú egységesség: az első 5: Megasztár, Mónika-Balázs show, Barátok közt, Legyen ön is milliomos, Vészhelyzet

· Értékválasztás (nem fogysztási kategória, de kapcsolatban áll vele): médiában vagy szórakoztatóiparban elhelyezkedni, kevés munkával sok pénzt keresni, családot nem alapítani, nem fizikai munkát végezni

· Előítéletek: vidékiekkel, a fizikai munkával és munkásokkal szemben

· olvasási szokások: mennyit, mit és miért? (olvasás előkelőtlen helyen szerepel, könyvvásárlás szinte ismeretlen, 11 % olvas saját szórakozására (szórakoztató irodalmat) kötelező olvasmány 32%-os teljesítés, jellemző, hogy azt olvassák, amit muszáj (nem vettem figyelembe a magazint, képregényt.

Irodalmi szövegekre adott reflexiók, a megértés az értelmezés mélysége, illetve a befogadás céljából kifejtett aktivitás érzékeltetésére hadd olvassak fel néhány példát:

 Szent Ágoston, Vallomások, kerti jelenet értelmezése: 
Mindig csajozott és kocsmázott, egyszer csak kiment az udvarra, egy hangot hall, fel, fel, olvasd el! Ő felvette és beleolvasott. És azóta megváltozott, ő is szent lett.
· vannak olvasók, akik számára a jelentés az események „tényszerű” elbeszélése

· még nagyobb baj, ha ez lírai műnél mutatkozik meg:
József Attila a sziklafalon ül egyedül és nem lát senkit az úton. Maga elé idézi a szerelmét, és mindenről ő jut az eszébe, például a falevelekről a homloka, a hegyek sörényéről a haja, a kerek fehér kövekről a fogai.

· Jellemző, hogy narratívumként fogják fel a szöveget, hogy 

· a megfelelő kód hiánya több szinten is: alkalomhoz illő kód 

Tavasz édes mámorában (Carmina Burana – egy szerelmi légyott leplezetlen elbeszélése, a kérésre, hogy mi történet, csak obszcén azonnali, spontán interpretációk születtek, 26 diákból kettő tudott írásban megfelelő szinonimát találni : magáévá tette)

· kód nem értése
Ösztövér kútágas hórihorgas gémmel – miért nem tudják elemezni? Mert nem ismerik a szavak jelentését, ill: Üllőt csapott a tél, hogy megvasalja a pántos égbolt lógó ajtaját – 4 szó, amit nem ismernek, vagy nem tudnak a valósághoz kötni – ennek következménye, hogy nem tetszik a vers, nem kerül hozzájuk közel
· művészet és valóság kapcsolatának téves értelmezése stb.: Elmondom, öltem, nem tudom, kit, talán az apám…. – miért írja, hiszen nem ölt, nem ismerte az apját
jellemző a szövegek szó szerinti értelmezése, dokumentumszerű felfogása, az erősen képi szövegek elutasítottsága nagy, főként a szokatlan képeké, narratívumként való felfogás
kihagyások, a problematikus részek kihagyása, sajátos kiemelések
Ez csak néhány jelenség – de mindegyik jellegzetes.

Mi a teendő? Egy helyütt írja Józsa Péter, hogy nem lehet mindenkiből Thomas Mannt szerető olvasót faragni.  
· passzív fogyasztókból aktívakat neveljük (a passzív fogyasztás egyik jellemző példájaként említi a filmet, ahol sok esetben nincs munkavégzés

· kultúrafogyasztókból legyenek kultúratermelők: erre példája a hagyományos életmódot folytató zárt paraszti közösségek folklórja

· omoljon le a fal a fogyasztók és az esztétikai termékek között

· az egyének számára a művek közléseit aktuálissá tegye

· hogy felismerje, köze van a művekhez

· értse a művek nyelvét (A társadalmi kommunikáció elmélete felé 1975)

Megvalósulnak-e ezek az álmok – a mai oktatáspolitikai szempontból
· érettségi követelmények viszonyítási pontként használhatók: : 

· magyar érettségi: írásbeli: elkerülhető az esztétikai szöveg: a szövegértési feladat nem esztétikai, hanem valószínűleg tudományos-ismeretterjesztő szöveg lesz, a szövegalkotásban 3 közül lehet választani, az egyik nem irodalmi szöveg, hanem érvelés egy adott témakörben (pl. hogyan változtatja meg életmódunkat a számítógép).  Miért baj ez? Mert az esztétikai értéket hordozó alkotás a legkomplexebb, a legalkalmasabb arra, hogy logikai, szemiotikai, szemantikai, formai és egyéb jellegzetességei és ezek interpretációja alapján képet adjon egy egyéni kultúráról

· Az érvelő szöveg egérútnak látszik, alacsony szintű stiláris követelményei. Nem az esztétikai kód fejlesztése folyik, hanem igazodás a meglevő kódkészlethez. 

· mi az a szövegértés? Nem sajátos interpretáció, hanem adatok azonosítása (példa)
· érettségi tételek címét ki kell adni, a szóbeli tehát puszta memóriagyakorlat.

· Kompetencia-alapú és tudás alapú oktatás ál-vitája (eredmény: fogalmakat nem kell tudni, csak felismerni pl. a műfajt) 
· szórakoztató termék és művészet megkülönböztetése nagy hangsúllyal szerepel Józsa Péternél? A szórakoztató termék bevonult a tananyagba (kommersz film, reklám, showműsor – önmagában nem lenne baj, de elfoglalta pl. a leíró nyelvtan helyét teljes egészében, és részben a stilisztikát, nyelvtörténetet és számos írót, költőt)

· A középiskolai felvételi egyik kérdése szinte szimbolikus: adott időben milyen műsort adnak az egyik kereskedelmi csatornán?

· a kötelező olvasmányok száma radikálisan lecsökkent (számításaim szerint 30%-kal)

· az esztétikai alkotásokkal való megismerkedés szinte kizárólagos formája az olvasás volt, ma egyenrangúként sorakozott fel emellé a film (adaptációk formájában), sőt, gyakran helyettesíti is az olvasást teljesen legálisan. vagyis, Józsa Péter szóhasználatában az aktív fogyasztás és a passzív lassan egyensúlyba kerül,  
· követelménnyé vált a multimediális eszközök használata. Ez is passzivitásra ösztönzi a diákokat. Pszichofizikai aktivitás (az olvasás, írás vagyis verbalitás -  nagyobb munkát kíván, mint a vizuális ingerek befogadása, nagyobb munkavégzés – az oktatásban a szemléltető eszközök gazdagodása (számítógépes bemutatók, video -  a puszta verbalitás hatástalan .
· „munkavállalás”- milyen intenzitást fejtenek ki egy alkotás befogadására - igen csekély (későbbi példák)

Magyarul: a fent jelzett problémákat nem megoldja, hanem átlép rajtuk. Mégis, ezek a gyerekek leérettségiznek, sőt, szinte mindegyik, évenként növekvő arányban bejut valamelyik főiskolára.  Sajnos, a visszajelzések szerint divatos, és használhatatlan diplomát szerez. Vagyis: tett egy kísérletet arra, hogy egy áhított társadalmi csoportba, a diplomások csoportjába bejusson.   Kudarcra ítélt életpályákra predesztináljuk őket. Vagyis, elmélyítjük a kulturális blokkokat.
A kulturális blokkok erősödése jellemző, és a köztük lévő kommunikáció elhalása- írja A. Gergely András. 

PISA felmérés média által igen leegyszerűsített eredménye az, hogy nálunk a műveltség alapú oktatás van érvényben, és emiatt e gyerekek képességei, gyakorlati készségei igen rossz állapotot mutatnak. Tehát a műveltség alapú képzést fel kell váltani a kompetencia alapú képzéssel. Egy dolgot azonban elhallgattak a médiában: a nagy hírű gimnáziumokban, ahol a hagyományos értékek és elvek szerint, valóban műveltség és hagyomány alapján folyik az oktatás, magasan az európai átlag fölött teljesítettek kompetencia terén is. Vagyis, a kompetenciákat kultúra nélkül nem lehet megszerezni. És Józsa Péter munkásságából is valami ilyesmi olvasható ki számomra. Olyasvalaki volt, aki elkötelezett a hagyományos értékek, a műveltség oldalán – de nála ez nem öncélú, akkor van értelme, ha az ember – Tylor kultúrameghatározásának megfelelően él vele. 

